બાળકોના પેટમાં જવાના બદલે અમૃત સમાન દૂધ નદીમાં વહાવી દેતા વાલીઓમાં આક્રોશ જોવા મળી રહ્યો છે મેઘરજ તાલુકાના અંતરિયાળ વિસ્તારોમાં કોઈ કહેનાર ના હોય તેમ બાળકોના કુપોષણને દૂર કરવા અને કુપોષણ અટકાવવા દૂધ સંજીવની યોજના અંતર્ગત પુરા પાડતા દૂધના પાઉચ નદીમાં વહેડાવી દેવામાં આવે છે જેનો વિડીયો સોશ્યલ મીડિયામાં વાઈરલ થતા ખળભળાટ મચ્યો છે દૂધ સંજીવની યોજનામાં પૂરું પાડવાનું કામકાજ કરતી ખાનગી કોન્ટ્રાક કંપની જવાબદાર તંત્રના અધિકારીઓ અને કર્મચારીઓના છુપા આશીર્વાદ થી કેટલીક શાળાઓમાં તો દૂધ જ પહોંચાડતી ન હોવાની સાથે બપોર પછી દૂધ પહોંચાડવામાં આવતું હોવાનું વાલીઓમા ચર્ચાઈ રહ્યું છે.